section_heading: Povijest sastava
paragraph_text: S.O.D. je osnovao Scott Ian, gitarist Anthraxa, te je kao ostale članove pozvao Anthraxovog bubnjara Charlija Benantea, bivšeg Anthraxovog basista Dana Lilkera te basista Psychosa, Billyja Milana kao pjevača. Nakon što su snimili demo Crab Society North s čak 63 pjesme, objavili su prvi studijski album Speak English or Die za izdavačku kuću Megaforce Records. Nakon odrađene turneje, članovi su se posvetili svojim drugim sastavima; Ian i Benante Anthraxu, Lilker Nuclear Assaultu, a Milano je osnovao novi sastav Methods of Destruction, poznatiji kao M.O.D., u kojem je koristio mnoge tekstove koje je napisao Ian. Sastav se ponovo okupio za jedan nastup 1992. u New Yorku, koji je objavljen kao album uživo Live at Budokan. Ponovo se okupljaju 1997. na Milwakuee Metal Festu, a dvije godine kasnije objavljuju i svoj drugi studijski album Bigger Than the Devil. Nakon toga, objavljuju još tri DVD-a, te 2007. svoj posljednji album Rise of the Infidels, koji je kompilacija njihovih prethodno snimljenih pjesama.